Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 441

12. évfolyam Ügyviteli szakmacsoportos alapozó ismeretek 128 óra Ügyviteli szakmacsoportos alapozó gyakorlatok 128 óra Elmélet és gyakorlat 256 óra ÜGYVITELI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Ügyviteli szakmacsoportos alapozó ismeretek oktatásának célja, hogy bõvítse, rendszerezze és mélyítse el a közismereti tantárgyak keretében tanultakat, fejlessze, alapozza meg a szakmai mûveltséget, fejlessze a szakmai tantárgyak tanulásához szükséges képességeket, mutassa be gazdasági környezetünket. A tananyag feldolgozása adjon lehetõséget a tanulók tapasztalatainak rendszerezésére, értékelésére, elemzésére. A szakmacsoport aktív tanulói magatartást és tanulási élményeket is eredményezõ bemutatásával hívja fel a tanulók figyelmét az ügyviteli szakképesítések sajátosságaira, keltse fel érdeklõdésüket azok iránt, mutassa be a pályák szépségeit, nehézségeit, hasznosságát, fejlõdésének irányát, a dolgozók tevékenységét, annak távlatait. Segítse a tanulókat leendõ szakmai szerepük kiválasztásában, megfogalmazásában, az egyéni életpályájuk reális megtervezésében. Teremtsen feladathelyzeteket a tanulók képességei, szakmai tehetsége kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. Biztosítson lehetõséget a szakmacsoport munkaköreiben szükséges magatartás kialakulásához, a tanulási és szakmai motiváció fejlesztéséhez, megerõsítéséhez. Neveljen a szakmai tevékenységekkel kapcsolatban tudatos, felelõsségteljes magatartásra, alakítsa ki a tanulókban a pontos és minõségi munkavégzés igényét, a környezettel szembeni felelõsségérzetet. A Gazdasági környezetünk oktatásának célja, hogy segítse a tanulókat a gazdasági, politikai kérdések felé orientálásban érdeklõdésük felkeltésével, megfigyeléseik és személyes tapasztalataik megerõsítésével. A Bevezetés a szakmai idegen nyelvbe oktatásának célja, hogy a tanulókat alapfokú nyelvvizsgaszintû általános idegennyelv-tudásuk birtokában — elsajátítva a szakmai szóbeli és telefonos kommunikáció alapszókincsét, kifejezéseit — képessé tegye arra, hogy ki tudják fejezni magukat a legfontosabb titkári, asszisztensi munkához is kapcsolódó szituációkban, valamint felkészítse õket a legegyszerûbb hivatalos levelek szövegértésére. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a különbözõ kommunikációs eszközök tudatos használatát, hogy a tanulók megfelelõ szakmai szókincs birtokában képesek legyenek gondolataikat szóban vagy írásban kifejezni. Alakuljon ki, fejlõdjön, erõsödjön meg a tanulók saját szakmai munkájukkal kapcsolatos igényessége, munkájuk legyen átgondolt, célszerû, eredményes. A szóbeli kommunikációban törekedjenek a nyelv, a szakkifejezések szabatos és helyes használatára, írásos munkáikban az igényes külalakra. A tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tevékenység végzése során folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlõdjön, erõsödjön a szakmához, a választott munkához, életpályához való kötõdésük. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. Gazdasági környezetünk: Fejlessze a tanulók ismereteit a gazdasági élet alapvetõ területeirõl (szükségletek, termelés, javak, munkamegosztás, gazdálkodás, piac, kereslet, kínálat), ismertesse meg a termelési tényezõket, a kereslet, a kínálat és a piac kapcsolatát, csoportosítsa a javakat. A tanulók tudják élõszóban bemutatni a gazdasági élet szereplõit és kapcsolataikat, az állam feladatait, az állami költségvetés legfontosabb bevételeit és kiadásait. Ismertessék a háztartás feladatait, bevételeit és kiadásait, a háztartás pénzgazdálkodását. Példákon keresztül mutassák be a háztartás bevételeinek és kiadásainak számítását, tudják megkülönböztetni a háztartás munkavállalói és jövedelem-felhasználó kapcsolatrendszerét. Tudják jellemezni a vállalkozások és a többi gazdasági szereplõ kapcsolatát, megkülönböztetni az üzleti vállalkozást és a nonprofit vállalkozást, a vállalkozási formákat, a vállalkozási formák elõnyeit és hátrányait. Megszerzett ismereteik alapján rendszerezzék a legfontosabb pénzügyi fogalmakat. A tanulók értsék meg a munkaviszony és munkaszerzõdés fogalmak tartalmát, a legfontosabb munkavállalói jogokat és kötelezettségeket. Példákon keresztül mutassák be a költség, kiadás, ráfordítás, bevétel, fedezeti összeg, eredmény fogalmakat, és kapcsolatukat az eredménnyel. Bevezetés a szakmai idegen nyelvbe: A tanulók alapfokon ki tudják fejezni magukat személyes vagy telefonos kommunikációban a legfontosabb — titkári, illetve asszisztensi munkához is kapcsolódó — szakmai területeken, témakörökben, szituációkban. A tanulók ismerjék meg a legegyszerûbb hivatalos leveleket szövegértési szinten (információszerzés és -nyújtás, ajánlatkérés, ajánlat).

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes